Шчорсаўскі сельсавет

**Шчо́рсаўскі сельсавет** — адміністрацыйна-тэрытарыяльная адзінка ў складзе Навагрудскага раёна Гродзенскай вобласці. Цэнтр — аграгарадок (да 2009 г. вёска) Шчорсы.

## Гісторыя 
Утвораны 12 кастрычніка 1940 года ў складзе Любчанскага раёна Баранавіцкай вобласці БССР. З 8 студзеня 1954 года ў складзе Гродзенскай вобласці. З 17 снежня 1956 года сельсавет у складзе Навагрудскага раёна. 17 сакавіка 1959 года да сельсавета далучана тэрыторыя скасаванага Лаўрышаўскага сельсавета.

## Насельніцтва 
Насельніцтва сельсавета паводле перапісу 2009 года — 1378 чалавек, з іх 96,5 % — беларусы, 1,4 % — рускія, 1,3 % — палякі, 0,5 % — украінцы; паводле перапісу 2019 года — 1024 чалавекі.

Насельніцтва, жыхароў: 1378 (2009 г.), 1207 (2017 г.).

## Склад 
У склад сельсавета ўваходзіць 10 населеных пунктаў (2017 г.):

## Арганізацыі і прадпрыемствы 
* ААТ «Шчорсы»
* Шчорсаўскае лясніцтва

## Гандаль і сфера паслуг 
* комплексна-прыёмны пункт у аграгарадку Шчорсы
* аддзяленне філіяла ААТ «АСБ Беларусбанк» у аграгарадку Шчорсы
* АТС у аграгарадку Шчорсы
* лазня ў аграгарадку Шчорсы
* аддзяленні паштовай сувязі ў аграгарадку Шчорсы і вёсцы Лаўрышава
* крамы ў аграгарадку Шчорсы, вёсках Гнесічы і Ураджайная.

## Установы адукацыі 
* ДУА «Шчорсаўскі вучэбна-педагагічны комплекс дзіцячы сад-сярэдняя школа».

## Установы аховы здароўя 
* амбулаторыя ўрача агульнай практыкі ў аграгарадку Шчорсы
* ФАП у вёсцы Лаўрышава
* аптэка ў аграгарадку Шчорсы.

## Культура 
* Шчорсаўскі сельскі Дом культуры — цэнтр тэатральнай творчасці
* Лаўрышаўская сельская бібліятэка.

## Славутасці 
* Свята-Елісееўскі Лаўрышаўскі мужчынскі манастыр у вёсцы Гнесічы (XIII ст.).
* дуб Міцкевіча ў Шчорсах — помнік прыроды.
* палацава-паркавы комплекс Храптовічаў у Шчорсах — помнік архітэктуры і садова-паркавага мастацтва другой паловы XVIII — пачатку XIX ст.
* Дзмітрыеўская царква ў аграгарадку Шчорсы (храм Святога Вялікапакутніка Дзмітрыя Салунскага) — помнік архітэктуры барока (1770—1776).
* Успенская царква ў вёсцы Лаўрышава (храм Успення Найсвяцейшай Багародзіцы) — помнік архітэктуры (1798).
* помнік святому Елісею Лаўрышаўскаму (1996).

## Крыніцы 
## Літаратура 
* Беларуская энцыклапедыя: У 18 т. Т. 9: Кулібін — Малаіта / Рэдкал.: Г. П. Пашкоў і інш. — Мн.: БелЭн, 1999. — 560 с.: іл. ISBN 985-11-0155 (т.9). С. 161.
* Беларуская энцыклапедыя: У 18 т. Т. 17: Хвінявічы — Шчытні / Рэдкал.: Г. П. Пашкоў і інш. — Мн.: БелЭн, 2003. — 512 с.: іл. ISBN 985-11-0279-2 (т.17). С. 500—501.
* Вялікае княства Літоўскае: Энцыклапедыя. У 3 т. Т. 2: Кадэцкі корпус — Яцкевіч / рэд. Г. П. Пашкоў і інш. — Мн.: Беларуская Энцыклапедыя, 2005. — 788 с.: іл. .
* Энцыклапедыя гісторыі Беларусі. У 6 т. Т. 4: Кадэты — Ляшчэня / Рэдкал.: Г. П. Пашкоў (гал. рэд.) і інш.; Маст. Э. Э. Жакевіч. — Мн.: БелЭн, 1997. — 432 с.: іл. ISBN 985-11-0041-2. С. 339—341.
* Энцыклапедыя гісторыі Беларусі. У 6 т. Т. 6. Кн. 2: Усвея — Яшын; Дадатак / Рэдкал.: Г. П. Пашкоў (гал. рэд.) і інш.; Маст. Э. Э. Жакевіч. — Мн.: БелЭн, 2003. — 616 с.: іл. ISBN 985-11-0276-8. С. 240—241.
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.
* Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012. — 172 с.

## Спасылкі 
* Навагрудскі раённы выканаўчы камітэт 


Катэгорыя:Былыя сельсаветы Любчанскага раёна
Катэгорыя:Сельсаветы Беларусі, утвораныя ў 1940 годзе